21 : 52 Ева Майдел : 30 % от българските фирми ще бъдат засегнати от Брекзит ( Обзор ) В софийското метро са вложени 1 млрд . европейски средства , това е солидарност , каза главният преговарящ на ЕС за излизането на Великобритания . Близо 30 % от българския бизнес очаква негативи от Брекзит заради евентуални търговски ограничения , административни процедури и нови регулаторни изисквания . Това заяви евродепутатката Ева Майдел на конференция в София . Специален гост бе главният преговарящ по Брекзит от страна на ЕС Мишел Барние . Майдел изрази увереност , че ако имат навременна информация , българските делови среди ще успеят да направят нужните промените в бизнес планирането си . Зам . - председателката на Управителния съвет на КРИБ Боряна Манолова бе категорична , че България ще усети раздялата с Великобритания , която е сред големите търговски партньори на страната ни . “ Не трябва да има реванш или наказание за британците ” , каза Мишел Барние . Той изтъкна , че договорът за излизане от ЕС , за който се водят преговори , цели да внесе сигурност там , където Брекзит носи нестабилност . Според него Великобритания внася 13 - 14 % от бюджета на ЕС и трябва да продължава да изпълнява ангажиментите , които вече е поела , преди да вземе решението за Брекзит . “ Споразумяхме се с британците за участието им в настоящия финансов период до 2020 г . Този въпрос засяга пряко България за много програми , свързани със селското стопанство . Те трябва да изпълнят всички свои ангажименти , включително и към изграждането на третата линия на софийското метро ” , подчерта Барние . В проектодоговора за Брекзит гарантираме правата на 4 , 5 милиона граждани , които живеят от двете страни на Ламанша , включително и на 80 000 българи във Великобритания . Това заяви Барние по - късно , след като с кмета на София Йорданка Фандъкова разгледа столичното метро . Барние се срещна и с премиера Бойко Борисов и го запозна с хода на преговорите между Брюксел и Лондон . Двамата са изразили общо мнение , че този процес трябва да гарантира правата на гражданите и на бизнеса . Барние поздравил Борисов за успешното провеждане на българското европредседателство .